Georges Dumézil

dereita|miniatura|Sinatura de Dumézil.

**Georges Dumézil**, nado en París o 4 de marzo de 1898 e finado na mesma cidade o 11 de outubro de 1986, foi un antropólogo francés amante da filoloxía que destacou polo seu estudo da sociedade dos indoeuropeos, a partir da cal inferiu que maioría de culturas se estruturan ao redor de tres funcións: a sacra ou xurídica, a guerreira e a de produción.

## Traxectoria 
Foi introducido no estudo das linguas clásicas polo seu pai desde moi pequeno e chegou a dominar máis de 30 idiomas, feito que o axudou para os seus estudos comparatistas, posto que podía ler os textos orixinais de cada civilización. Participou brevemente na primeira guerra mundial e despois dedicouse á investigación e á docencia na universidade. Foi elixido membro da Académie Française en 1978 e numerosas cátedras indoeuropeas foron creadas en honra súa. Tivo problemas porque foi acusado tanto de francmasón como de filonazi, motivos polos cales foi apartado temporalmente do seu traballo.

## A trifuncionalidade 
A súa tese fundamental é que toda sociedade se estrutura ao redor das tres funcións mencionadas. Atopa exemplos nas clases sociais, o vocabulario e os mitos. A función relixiosa ocúpase da relación co sagrado ou a lei, a guerreira defende a terra e a terceira ocúpase da terra, da familia e de producir. O poder adoita estar dividido entre as dúas primeiras, con predominio da sacra.

Os pobos iranianos, por exemplo, distinguían entre os fortes, os intelixentes e a fecundidade. Igualmente a mitoloxía romana venera unha tríade divina formada por Xúpiter (deus supremo), Marte (deus da guerra) e Quirino (deus da fertilidade). Platón dividía xustamente a súa república ideal entre os campesiños (que tiñan a alma concupiscible máis desenvolvida), os soldados (aos cales correspondía a alma irascible) e os filósofos (de alma racional). As castes da India (brahmana, realeza guerreira e pobo raso) e os estamentos da idade media (clero, nobreza baseada nos cabaleiros e pobo raso) son outra proba.

Este esquema tripartito foi aplicado con éxito a outros campos de estudo sociais e literarios, incluíndo os contos clásicos e populares. Unha das excepcións indoeuropeas é a división do panteón nórdico, de dúas ramas.

## Obra 
* *Le crime des Lemniennes - Rites et légendes du monde égéen*, Paris, Librairie Orientaliste Paul Geuthner, 1924
* ''Mythes et dieux des Germains - Essai d'interprétation comparative*, Presses universitaires de France (PUF), 1939
* *Mitra-Varuna - Essai sur deux représentations indo-européennes de la Souveraineté*, PUF, 1940.
* *Jupiter Mars Quirinus*, Gallimard, composto por:
** *Essai sur la conception indo-européenne de la société et sur les origines de Rome*, 1941
** *Naissance de Rome*, 1944
** *Naissance d'archanges-Essai sur la formation de la religion zoroastrienne*, 1945 
** Explication de textes indiens et latins, 1948 
* *Les Mythes romains*, Gallimard, en 4 vols.:
** *Horace et les Curiaces*, 1942
** *Servius et la Fortune - Essai sur la fonction sociale de louange et de blâme et sur les éléments indo-européens du cens romain*, 1943
** *Tarpeia - Cinq essais de philologie comparée indo-européenne*, 1947
* *Loki*, GP Maisonneuve, 1948
* *L'Héritage indo-européen à Rome*, Gallimard, 1949
* *Le Troisième Souverain - Essai sur le dieu indo-iranien Aryaman et sur la formation de l'histoire mythique de l'Irlande*, GP Maisonneuve, 1949 
* *Les Dieux indo-européens*, PUF, 1952
* *Rituels indo-européens à Rome*, Klincksieck, 1954
* *Déesses latines et mythes védiques *, Latomus, 1956
* *Aspects de la fonction guerrière chez les Indo-Européens*, 1956 
* *Contes et légendes des Oubykhs'', publicado polo Institut d'Ethnologie, 1957 
* *Contes lazes*, publicado polo Institut d'Ethnologie, 1957 
* *L’Idéologie tripartite des Indo-Européens*, Latomus, 1958 
* *Études oubykhs*, Maisonneuve, 1959
* *Les Dieux des Germains, essai sur la formation de la religion scandinave*, PUF, 1959
* *Documents anatoliens sur les langues et les traditions du Caucase *, Maisonneuve, 1960-67
* *Le Livre des héros, légendes ossètes sur les Nartes*, Gallimard, 1965
* *La Religion romaine archaïque, avec un appendice sur la religion des Étrusques *, Payot, 1966
* *Mythe et Épopée*, Gallimard, su obra mayor, consta de tres tomos:
** *L’Idéologie des trois fonctions dans les épopées des peuples indo-européens*, 1968 
** *Types épiques indo-européens : un héros, un sorcier, un roi*, 1971 
** *Histoires romaines*, 1973
* *Idées romaines*, Gallimard, 1969
* *Heur et Malheur du guerrier, aspects de la fonction guerrière chez les Indo-Européens*, PUF, 1969
* *Du mythe au roman, la Saga de Hadingus et autres essais*, PUF, 1970
* *Fêtes romaines d’été et d’automne, suivi de Dix Questions romaines *, Gallimard 1975 
* *Le Verbe oubykh, études descriptives et comparatives*,Académie des inscriptions et belles-lettres, 1975
* *Les Dieux souverains des Indo-Européens *, Gallimard, 1977
* *Romans de Scythie et d’alentour *, Payot, 1978
* *Mariages indo-européens, suivi de Quinze Questions romaines*, Payot, 1979
* *Apollon sonore et autres essais*, Gallimard, 1982
* *La Courtisane et les Seigneurs colorés, et autres essais - 25 esquisses de mythologie*, Gallimard, 1983.
* * Le Moyne noir en gris dedans Varenne - Sotie nostradamique*, Gallimard, 1984 
* *L’Oubli de l’homme et l’honneur des dieux*, Gallimard, 1985
* *Le Roman des jumeaux - Esquisses de mythologie*, Gallimard, 1995, ed. póst. de Joël Grisward.